**Referat af bestyrelsesmødet i Dansk Filosofisk Selskab den 21/10 2020.**

**Til stede**: Asger Sørensen, Nikolaj Nottelmann, Louise Jensen, Søren Riis og Andreas Beck Holm.

**Referent**: Andreas Beck Holm.

1. **Forslag til vedtægtsændring**

Asger orienterede om forslagene til vedtægtsændring; det drejer sig dels om kosmetiske ændringer (’forperson’ i stedet for ’formand’ osv.), dels om eksplicitering af det forhold, at man ikke kan være medlem af både bestyrelse og repræsentantskab. Det blev besluttet, at repræsentantskabet også skal høres i sagen. Hertil kommer et antal mindre præciseringer samt et forslag om, 1) at repræsentantskabet ikke skal vedtage den bestyrelsesliste, der fremlægges, men blot orienteres om den, 2) at ikke blot bestyrelsen, men også repræsentantskabet fremover skal aflægge beretning på generalforsamlingen.

1. **Opstillingsliste til næste års bestyrelse**

Den nuværende bestyrelse genopstiller.

**2.a Punkter til fællesmøde**

* Asger foreslog, at censorkorpset for filosofi tildeles en ret til plads i repræsentantskabet. Det var der opbakning til.
* Asger foreslog, at kontingentet forhøjes til 400 kr (Betalingsservice) og 500 kr. (ad hoc betaling) samt 550 kr. (EAN faktura). Kontingentforhøjelserne forelægges repræsentantskabsmødet og senere generalforsamlingen under forudsætning af, at årsmødet i Aalborg kan gennemføres. Forslaget blev drøftet og vedtaget.
* Bestyrelsen foreslår, at orienteringen af repræsentantskabet fremover sker ved udsendelse af bestyrelsesreferaterne. Nikolaj laver udkast.
* Asger foreslog at genoplive filosofikumdiskussionen på det kommende fællesmøde. Det var der opbakning til.

**3. Det kommende årsmøde**

Asger orienterede om sidste nyt fra Aalborg om det kommende årsmøde. Det blev anført, at bestyrelsen er nødt til at have styr på, hvorvidt årsmødet gennemføres på trods af Covid-19 situationen. Der blev vedtaget at drøfte spørgsmålet på repræsentantskabsmødet. Asger skriver til Kresten og Henrik og beder om status og planer.

1. **Logo og hjemmeside**

Nikolaj orienterede om de tekniske problemer med at opdatere hjemmesiden med foreningens nye logo. Der var uenighed om æstetikken i anvendelsen af det nye logo; desuden blev mindre tekniske spørgsmål drøftet. 2021 vil blive brugt til udarbejdelse af kravspecifikation. Asger vil lave session på årsmødet.

1. **DM fyraftensmøder**

Nikolaj orienterede om sine drøftelser med Jane Hansen, der har været meget tilfreds med foredragene i DM regi og tilsyneladende er indstillet på at fortsætte samarbejdet.

1. **DYP – status**

Asger orienterede om arbejdet med DYP. Finn Collin afgår som chefredaktør næste år, og Asger tilbyder sig som hans afløser. Det søger han de udpegede medlemmer af repræsentantskabets samt bestyrelsens opbakning til. Bestyrelsen gav sin opbakning. Fremtidige muligheder for tidsskriftet blev drøftet. Asger vil over for Brill bl.a. fremføre, at medlemmerne fremover bør have fuld elektronisk adgang til tidligere numre.

1. **Medlemsstatus**

Louise orienterede om medlemssituationen. Der er en løbende tilgang af medlemmer. Der har været et problem med Betalingsservice, men det er forhåbentlig løst nu. Muligheder og problemer ift. Mobile Pay blev drøftet. Louise foreslog, at diskussionen af et evt. bankskifte udskydes indtil videre. Der var opbakning til det synspunkt.